**Corbul**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În linştea nopţii,gândind cu alean,

Un corb mă înţeapă cu ciocul în van.

Ce straniu priveşte cu ochii de jar,

Ce taină doreste s-aducă în dar?

Cu mâna gonesc aratarea sinistră

Cu aripi de beznă,cu cioc de metal.

Hai, pleacă în neguri,pasăre tristă

Şi cobea să piară cu zboru-ţi letal.

Tăcerea mă prinde în braţele-i reci,

Lumina se pierde încet din odaie

Şi somnul mă-mbie cu şoaptele-i seci.

Visez sub a lunii aprinsă văpaie.

Mă plimb pe cărări istovite de jale,

Prin neguri intense fără liman

Zăresc o scânteie,departe îmi pare,

Parcă-i o lampă aprinsă la geam.

În bezna de gheaţă străluce aievea,

Mă cheamă cu raza-i de foc milenar,

În goană nebună alerg către dânsa,

Ajung şi privesc c-un zâmbet neclar.

E corbul ce fuse la mine-n odaie!

Semeţ stă pe tronu-i de crengi, secular,

Privirea-i e ţintă la mine, se-nfoaie,

Şi-n juru-i se simte un aer polar.

Dar ochii sunt vii în corpul vremelnic,

Izvor de lumină în neagra fiinţă

Ofrandă ce-alină pustiul, temeinic...

Iar sufletu-mi plânse de-amară căintă.

"Te-astept să revii în nopţi argintii,

Sa-mi fii călăuză , prieten , confrate,

Mi-e viaţa pustie ,hai,spune-mi că vii!"

Şi corbul tainic răspunse:"Se poate..."

Şi cerul vibrează,intens, plin de şoapte...

Cu greu mă trezesc din drumul visat...

Deschid poarta casei în tainica noapte

Iar corbul e acolo.Il chem...şi-a intrat!